pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“ไอแบงก์ ออก 4 ผลิตภัณฑ์ เพื่อยกระดับการพัฒนาเศรษฐกิจและคุณภาพชีวิต 5 จังหวัดชายแดนใต้”
วันพุธที่ 29 พฤศจิกายน 2560
“ไอแบงก์ ออก 4 ผลิตภัณฑ์ เพื่อยกระดับการพัฒนาเศรษฐกิจและคุณภาพชีวิต 5 จังหวัดชายแดนใต้”
ธนาคารอิสลามแห่งประเทศไทย (ไอแบงก์) ออก 4  ผลิตภัณฑ์ สําหรับพี่น้องมุสลิมที่มีรายได้น้อยและมีความจําเป็นต้องใช้จ่ายเงินฉุกเฉิน รวมถึงกลุ่มลูกค้าเดิมในพื้นที่ 5 จังหวัดชายแดนใต้
ธนาคารอิสลามแห่งประเทศไทย (ไอแบงก์) ออก 4 ผลิตภัณฑ์ สําหรับพี่น้องมุสลิมที่มีรายได้น้อยและมีความจําเป็นต้องใช้จ่ายเงินฉุกเฉิน รวมถึงกลุ่มลูกค้าเดิมในพื้นที่ 5 จังหวัดชายแดนใต้ อีกทั้งเพื่อช่วยบรรเทาภาระหนี้และเป็นเงินทุนหมุนเวียนในการขยายกิจการ ตลอดจนช่วยเหลือลูกค้าที่ได้รับผลกระทบจากเหตุการณ์ความไม่สงบในพื้นที่ให้มีที่อยู่อาศัยที่ดีขึ้น
นายวิทัย รัตนากร กรรมการและรักษาการผู้จัดการ ธนาคารอิสลามแห่งประเทศไทย (ไอแบงก์) เปิดเผยว่า “ในโอกาสที่ พลเอกประยุทธ์ จันทร์โอชา นายกรัฐมนตรี พร้อมคณะรัฐมนตรีเดินทางประชุม ครม.สัญจรและลงพื้นที่ตรวจเยี่ยมติดตามความคืบหน้า โครงการเมืองต้นแบบ “สามเหลี่ยมมั่นคง มั่งคั่ง ยั่งยืน” ที่ อ.หนองจิก จ.ปัตตานี เพื่อช่วยเหลือพี่น้องในพื้นที่ 5 จังหวัดชายแดนใต้ และเป็นไปตามพันธกิจของธนาคาร จึงมุ่งเน้นให้ความสําคัญเป็นลําดับต้นๆ ในการยกระดับและพัฒนาเศรษฐกิจและคุณภาพชีวิตชายแดนใต้ ธนาคาร จึงได้ออก 4 ผลิตภัณฑ์ ” ได้แก่ (1) สินเชื่อฉุกเฉินเพื่อพี่น้องมุสลิม สําหรับบุคคลทั่วไปที่นับถือศาสนาอิสลามทั่วประเทศ วงเงินไม่เกิน 50,000 บาท/ราย อัตรากําไรไม่เกิน 0.80% ต่อ เดือน ระยะเวลาสูงสุดไม่เกิน 5 ปี ไม่ต้องมีหลักประกัน (2) สินเชื่อ SMEs ibank ช่วยชายแดนใต้ สําหรับผู้ประกอบธุรกิจ SMEs ขนาดกลางและขนาดย่อมในพื้นที่ 3 จังหวัดภาคใต้ ยะลา ปัตตานี นราธิวาส วงเงินสูงสุดไม่เกิน 100 ล้านบาท /ราย อัตรากําไรคงที่ 5 ปี 1.5% ต่อปี ระยะเวลาสูงสุด 10 ปี (3) โครงการพักชําระหนี้ชายแดนใต้ สําหรับบรรเทาความเดือดร้อนของลูกค้าเดิมที่เป็นหนี้ปกติวงเงินสินเชื่อไม่เกิน 20 ล้านบาท ทุกรายในพื้นที่ 5 จังหวัดชายแดนใต้ โดยพักชําระหนี้เงินต้น 1 ปี ชําระเฉพาะกําไร และขยายเวลาสินเชื่อ 1 ปี (4) สินเชื่อที่อยู่อาศัย สําหรับลูกค้าในพื้นที่ 5 จังหวัดชายแดนใต้ แบ่งเป็น สินเชื่อบ้านชายแดนใต้ วงเงินสูงสุดไม่เกิน 5 ล้านบาท/ราย อัตรากําไรเฉลี่ย 3 ปี 3.25%/ปี ระยะเวลาสูงสุด 35 ปี และสินเชื่อที่อยู่อาศัย สําหรับผู้ถือบัตรสวัสดิการแห่งรัฐ วงเงินไม่เกิน 1 ล้านบาท/ราย อัตรากําไรเฉลี่ย 3 ปี 3.00%/ปี ระยะเวลาสูงสุด 35 ปี
ทั้งนี้สามารถสอบถาม รายละเอียดเพิ่มเติมที่ ibank Call Center ที่โทร 1302 นายวิทัย กล่าวทิ้งท้าย
รัฐบาลไทย-ข่าวทำเนียบรัฐบาล-ปลัดกระทรวงมหาดไทย กราบขออภัยพี่น้องประชาชนกับเหตุการณ์จังหวัดขอนแก่นทำหนังสือมีถ้อยคำไม่เหมาะสม
วันจันทร์ที่ 19 มีนาคม 2561
ปลัดกระทรวงมหาดไทย กราบขออภัยพี่น้องประชาชนกับเหตุการณ์จังหวัดขอนแก่นทําหนังสือมีถ้อยคําไม่เหมาะสม
ปลัดกระทรวงมหาดไทย กราบขออภัยพี่น้องประชาชนกับเหตุการณ์จังหวัดขอนแก่นทําหนังสือมีถ้อยคําไม่เหมาะสม
นายนิสิต จันทร์สมวงศ์ รองปลัดกระทรวงมหาดไทย ในฐานะโฆษกกระทรวงมหาดไทย เปิดเผยว่า จากกรณีที่จังหวัดขอนแก่นทําหนังสือแจ้งเชิญประชุมเพื่อเตรียมการต้อนรับนายกรัฐมนตรี และมีถ้อยคําที่ไม่เหมาะสม ทําให้เกิดความเข้าใจคลาดเคลื่อนในสาระสําคัญนั้น
นายฉัตรชัย พรหมเลิศ ปลัดกระทรวงมหาดไทย กราบขออภัยต่อพี่น้องประชาชนกับเหตุการณ์ที่เกิดขึ้น และได้ให้จังหวัดขอนแก่นชี้แจงและแก้ไขถ้อยคําที่ไม่เหมาะสมและคลาดเคลื่อนดังกล่าวแล้ว และขอเรียนว่า กระทรวงมหาดไทย เป็นหน่วยงานที่ทํางานใกล้ชิดกับพี่น้องประชาชน มีหน้าที่ในการบําบัดทุกข์บํารุงสุข ไม่มีเจตนาที่จะดูถูก เหยียดหยาม หรือดูแคลนพี่น้องประชาชนแต่อย่างใด
ทั้งนี้ ปลัดกระทรวงมหาดไทย ได้สั่งการให้จังหวัดขอนแก่น ตรวจสอบข้อเท็จจริง และ แก้ไขข้อผิดพลาดดังกล่าวแล้ว พร้อมสั่งตั้งคณะกรรมการตรวจสอบข้อเท็จจริงในกรณีดังกล่าวอีกทางหนึ่งต่อไป.
ครั้งที่ 62/2561
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล-ปลัดสธ.นำทีมผู้บริหารเยี่ยมให้กำลังใจเจ้าหน้าที่ปฏิบัติงานช่วงสงกรานต์
วันพฤหัสบดีที่ 12 เมษายน 2561
ปลัดสธ.นําทีมผู้บริหารเยี่ยมให้กําลังใจเจ้าหน้าที่ปฏิบัติงานช่วงสงกรานต์
ปลัดกระทรวงสาธารณสุข นําทีมผู้บริหารลงพื้นที่เยี่ยมให้กําลังใจเจ้าหน้าที่ ผู้ปฏิบัติงานในโรงพยาบาล และจุดบริการประชาชนตามเส้นทาง 4 สายหลัก  พร้อมดูแลประชาชนที่เดินทางตลอดเทศกาลสงกรานต์
วันนี้ (12 เมษายน 2561) นายแพทย์เจษฎา โชคดํารงสุข ปลัดกระทรวงสาธารณสุข พร้อมด้วย แพทย์หญิงพรรณพิมล วิปุลากร นายแพทย์มรุต จิระเศรษฐสิริ นายแพทย์โอภาส การย์กวินพงศ์ นายแพทย์ธเรศ กรัษนัยรวิวงค์ รองปลัดกระทรวงสาธารณสุข และผู้บริหาร ลงพื้นที่เยี่ยมให้กําลังใจเจ้าหน้าที่ผู้ปฏิบัติงานในโรงพยาบาล และจุดบริการประชาชนตามเส้นทาง 4 สายหลัก ได้แก่ จังหวัดนครปฐม ราชบุรี สุพรรณบุรีกาญจนบุรี อยุธยา สิงห์บุรี อ่างทอง ชัยนาท นครสวรรค์ ปราจีนบุรี และฉะเชิงเทรา
นายแพทย์เจษฎาให้สัมภาษณ์ว่า ช่วงเทศกาลสงกรานต์ 11 – 17 เมษายน 2561 แพทย์ พยาบาล บุคลากรสาธารณสุข พร้อมปฏิบัติงานดูแลประชาชนที่เดินทางกลับภูมิลําเนาและท่องเที่ยวตลอด 24 ชั่วโมง ทั้งในโรงพยาบาลเพื่อให้การดูแลรักษาประชาชน และร่วมให้บริการที่จุดบริการประชาชนกับหน่วยงานที่เกี่ยวข้องตลอดเส้นทาง ขอให้ประชาชนที่เดินทางปฏิบัติตามกฎจราจรอย่างเคร่งครัด ไม่ขับรถเร็ว คาดเข็มขัดนิรภัย สวมหมวกกันน็อค ง่วงไม่ขับ ดื่มไม่ขับ และไม่ใช้โทรศัพท์ขณะขับขี่ หากเดินทางไกลขอให้พักหรือผลัดเปลี่ยนคนขับทุก 150 กิโลเมตร หรือทุก 2 ชั่วโมง เพื่อลดการบาดเจ็บจากการจราจรและการสูญเสียให้มากที่สุด
นายแพทย์เจษฎากล่าวต่อว่า จากการตรวจเยี่ยมห้องฉุกเฉินในวันนี้ พบว่าทุกแห่งได้ดําเนินการตามนโยบายห้องฉุกเฉินคุณภาพ ซึ่งมีความพร้อมให้บริการตลอดเวลา และเพิ่มความเข้มข้นในช่วงเทศกาล ทั้งศูนย์รับแจ้งเหตุและสั่งการ 1669 ศูนย์ส่งต่อ ศูนย์สํารองเตียง บุคลากรแพทย์ พยาบาล เจ้าหน้าที่เวชกิจฉุกเฉิน และเจ้าหน้าที่อื่น ๆ รวมทั้งห้องผ่าตัด ไอซียู สํารองเลือด ออกซิเจน อุปกรณ์การแพทย์ ดําเนินการตรวจวัดระดับแอลกอฮอล์ในเลือดของผู้บาดเจ็บจากการจราจรตามที่ตํารวจส่งตัวหรือร้องขอ โดยมีการประสานการทํางานกับศูนย์ปฏิบัติการฉุกเฉินด้านการแพทย์และสาธารณสุขระดับจังหวัดและส่วนกลาง พร้อมทั้งร่วมบูรณาการการทํางานกับศูนย์ความปลอดภัยทางถนนจังหวัดในการป้องกันการบาดเจ็บจราจร
“ขอขอบคุณและให้กําลังใจผู้ปฏิบัติงานทุกคนที่เสียสละความสุขที่จะได้อยู่กับครอบครัวมาดูแลให้บริการประชาชนในช่วงเทศกาลสงกรานต์ ซึ่งถือว่าเป็นการอุทิศตนเพื่อประโยชน์ของประชาชน” นายแพทย์เจษฎากล่าว
************************************* 12 เมษายน 2561
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นผู้แทนนายกรัฐมนตรี เข้าร่วมพิธีสาบานตนเข้ารับตำแหน่งของประธานาธิบดีอิหร่าน
วันอังคารที่ 8 สิงหาคม 2560
รมว.ดิจิทัลฯ เป็นผู้แทนนายกรัฐมนตรี เข้าร่วมพิธีสาบานตนเข้ารับตําแหน่งของประธานาธิบดีอิหร่าน
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ได้รับมอบหมายจากพลเอก ประยุทธ์ จันทร์โอชา นายกรัฐมนตรี ให้เป็นผู้แทนนายกรัฐมนตรี เดินทางไปร่วมในพิธีสาบานตนเข้ารับตําแหน่งประธานาธิบดีแห่งสาธารณรัฐอิสลามอิหร่านอย่างเป็นทางการ ครั้งที่ 12 ซึ่งถือเป็นสมัยที่ 2 ของนายฮัสซัน รูฮานี (H.E. Mr.Hassan Rouhani) ในการดํารงตําแหน่งประธานาธิบดีของอิหร่าน โดยมี นายอยาตอลเลาะห์ อาลี คาเมเนอี ผู้นําสูงสุดของสาธารณรัฐอิสลามอิหร่าน เป็นประธานในพิธีฯ ซึ่งการสาบานตนของประธานาธิบดีอิหร่านครั้งนี้ มีคณะผู้แทนจากต่างประเทศ ประกอบด้วย ประธานาธิบดี 8 คน ประธานสภา 19 คน รองประธานาธิบดีและรองนายกรัฐมนตรี 9 คน รองประธานสภา 7 คน ระดับรัฐมนตรี 11 คน ระดับรัฐมนตรีช่วยว่าการ 12 คน ผู้แทนพิเศษจากประเทศต่างๆ 35 คน รวมทั้งผู้แทนจากหน่วยงานและองค์กรต่างประเทศอีกจํานวนหนึ่ง เข้าร่วมเป็นสักขีพยานในพิธีดังกล่าวด้วย เมื่อวันที่ 5 สิงหาคม 2560 ณ กรุงเตหะราน สาธารณรัฐอิสลามอิหร่าน
*************************
รัฐบาลไทย-ข่าวทำเนียบรัฐบาล-ทส. เปิดโครงการฝึกอบรมฯ กิจกรรมดำน้ำตื้น (Snorkeling) ในเขตอุทยานแห่งชาติทางทะเล
วันพุธที่ 28 มิถุนายน 2560
ทส. เปิดโครงการฝึกอบรมฯ กิจกรรมดําน้ําตื้น (Snorkeling) ในเขตอุทยานแห่งชาติทางทะเล
กระทรวงทรัพยากรธรรมชาติและสิ่งแวดล้อม เปิดโครงการฝึกอบรมหลักสูตรการจัดการและมาตรฐานความปลอดภัยในการประกอบกิจกรรมดําน้ําตื้น (Snorkeling) ในเขตอุทยานแห่งชาติทางทะเล
วันที่ 28 มิ.ย.60 เวลา 13.30 น. พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิดโครงการฝึกอบรมหลักสูตรการจัดการและมาตรฐานความปลอดภัยในการประกอบกิจกรรมดําน้ําตื้น (Snorkeling) ในเขตอุทยานแห่งชาติทางทะเล โดยมี นายธัญญา เนติธรรมกุล อธิบดีกรมอุทยานแห่งชาติฯ นายปิ่นสักก์ สุรัสวดี รองอธิบดีกรมอุทยานแห่งชาติฯ ดร.ธรณ์ ธํารงนาวาสวัสดิ์ รองคณบดีคณะประมง มหาวิทยาลัยเกษตรศาสตร์ วิทยาเขตบางเขน นายทรงธรรม สุขสว่าง ผอ.สอช. นายสุพจน์ เพริดพริ้ง ผอ.สบอ.5 นายธนโรจน์ โพธิสาโร ผอ.สบอ. 4 นายณัฐพล รัตนพันธ์ ผอ.ส่วนอุทยานแห่งชาติทางทะเล และผู้เข้ารับการฝึกที่เป็นข้าราชการ ลูกจ้างประจํา ลูกจ้าง เจ้าหน้าที่ที่ปฏิบัติงานประจําอุทยานแห่งชาติทางทะเล มัคคุเทศก์ และผู้ประกอบการ ตลอดจนผู้เกี่ยวข้อง จํานวน 2 รุ่น รุ่นละ 40 คน ณ อุทยานแห่งชาติสิรินาถ จ.ภูเก็ต
รัฐบาลไทย-ข่าวทำเนียบรัฐบาล-“ยุติธรรม” เปิดการฝึกอบรมส่งเสริมมาตรฐานการคุ้มครองพยาน คดีความมั่นคงในพื้นที่จังหวัดชายแดนภาคใต้
วันพฤหัสบดีที่ 12 ธันวาคม 2562
“ยุติธรรม” เปิดการฝึกอบรมส่งเสริมมาตรฐานการคุ้มครองพยาน คดีความมั่นคงในพื้นที่จังหวัดชายแดนภาคใต้
ว่าที่ร้อยตรีธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม เป็นประธานในพิธีเปิด “โครงการส่งเสริมมาตรฐานการคุ้มครองพยานคดีความมั่นคงในพื้นที่จังหวัดชายแดนภาคใต้”
ในวันพฤหัสบดีที่ ๑๒ ธันวาคม ๒๕๖๒ เวลา ๐๙.๐๐ น. ณ ศูนย์พัฒนาด้านการข่าว กองบัญชาการตํารวจสันติบาล กรุงเทพฯว่าที่ร้อยตรีธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรมเป็นประธานในพิธีเปิด “โครงการส่งเสริมมาตรฐานการคุ้มครองพยานคดีความมั่นคงในพื้นที่จังหวัดชายแดนภาคใต้” เพื่อพัฒนาทักษะในการปฏิบัติงานคุ้มครองพยานให้กับพนักงานเจ้าหน้าที่ที่มีภารกิจคุ้มครองพยานคดีความมั่นคงในพื้นที่จังหวัดชายแดนภาคใต้ โดยใช้หลักสูตร พัฒนาทักษะด้านการคุ้มครองพยาน เพื่อให้การคุ้มครองพยานมีประสิทธิภาพมากยิ่งขึ้น โดยมี นายเกิดโชค เกษมวงศ์จิตร รองอธิบดีกรมคุ้มครองสิทธิและเสรีภาพ เป็นผู้กล่าวรายงาน พร้อมด้วย ตุลาการพระธรรมนูญ ผู้แทน กอ.รมน. ผู้แทน กอ.รมน. ภาค ๔ ส่วนหน้า และรองผู้บังคับการศูนย์พัฒนาด้านการข่าว เข้าร่วม
เลขานุการรัฐมนตรีว่าการกระทรวงยุติธรรม กล่าวว่า โครงการ “ส่งเสริมมาตรฐานการคุ้มครองพยานคดีความมั่นคงในพื้นที่จังหวัดชายแดนภาคใต้” ซึ่งเป็นโครงการหนึ่งที่มีส่วนในการพัฒนาศักยภาพและทักษะการคุ้มครองความปลอดภัยที่เหมาะสม แก่พยานคดีความมั่นคงในพื้นที่จังหวัดชายแดนภาคใต้ ให้แก่เจ้าหน้าที่กองอํานวยการรักษาความมั่นคงภายในภาค ๔ ส่วนหน้า ถือได้ว่าเป็นส่วนหนึ่งในการส่งเสริม สนับสนุน ภารกิจการขับเคลื่อนยุทธศาสตร์ด้านการป้องกัน และปราบปรามอาชญากรรมด้านความมั่นคงให้เกิดประสิทธิภาพต่อกระบวนการยุติธรรมของกระทรวงยุติธรรม ซึ่งสอดคล้องกับนโยบายหลัก ๑๒ ด้าน และนโยบายเร่งด่วน ๑๒ เรื่อง ที่นายกรัฐมนตรี และคณะรัฐมนตรี แถลงต่อรัฐสภา นายสมศักดิ์ เทพสุทิน รัฐมนตรีว่าการกระทรวงยุติธรรม จึงได้มีดําริให้กระทรวงยุติธรรม มุ่งเน้นในการเสริมสร้างกระบวนการยุติธรรมให้ประชาชนเข้าถึงได้ง่าย รวดเร็ว และเป็นธรรม ตามหลักมาตรฐานสากล ด้วยความเชื่อที่ว่าการอํานวยความยุติธรรมที่ทั่วถึง จะเป็นพื้นฐานสําคัญที่จะช่วยลดความเหลื่อมล้ํา ระหว่างคนรวย และคนจน คนเมือง และคนชนบท โดยใช้กลไกที่จะทําให้คนเข้าถึงความยุติธรรมได้อย่างทั่วถึงในทุกระดับ ให้สมกับคํากล่าวที่ว่า “ยุติธรรมเชิงรุก สร้างสุขให้ประชาชน”
โอกาสนี้ เลขานุการรัฐมนตรีว่าการกระทรวงยุติธรรม บรรยายพิเศษในหัวข้อ “ศูนย์ยุติธรรมสร้างสุข กับมาตรการคุ้มครองพยาน” ให้กับผู้เข้ารับการฝึกอบรม สําหรับการอบรมครั้งนี้ เป็นความร่วมมือระหว่างสํานักงานคุ้มครองพยาน กรมคุ้มครองสิทธิและเสรีภาพ กระทรวงยุติธรรม กับกองบัญชาการตํารวจสันติบาล จัดอบรมขึ้นระหว่างวันที่ ๑๒ - ๑๘ ธันวาคม ๒๕๖๒ ให้กับเจ้าหน้าที่ กอ.รมน. ภาค ๔ ส่วนหน้า จํานวนทั้งสิ้น ๔๕ คน
รัฐบาลไทย-ข่าวทำเนียบรัฐบาล-เอกชน ขานรับ ร่วมลงทุนเมืองต้นแบบอุตสาหกรรมแห่งอนาคต
วันจันทร์ที่ 15 มิถุนายน 2563
เอกชน ขานรับ ร่วมลงทุนเมืองต้นแบบอุตสาหกรรมแห่งอนาคต
วันจันทร์ที่ 15 มิถุนายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลให้ความสําคัญกับการพัฒนาเศรษฐกิจในพื้นที่จังหวัดชายแดนภาคใต้ โดยเฉพาะการพัฒนาให้พื้นที่ อ.จะนะ จ.สงขลา เป็นเมืองต้นแบบอุตสาหกรรมแห่งอนาคต ล่าสุดผู้บริหารของเอกชนมีความสนใจจะเข้าร่วมพัฒนาพื้นที่ ร่วมกับรัฐบาลและประชาชน เพื่อยกระดับเมืองจะนะให้เป็นศูนย์กลางการขนส่งครบวงจร ศูนย์กลางพลังงานไฟฟ้า อุตสาหกรรมฐานชีวภาพ อุตสาหกรรมเกษตรและอาหารปลอดภัย ซึ่งจะส่งผลดีต่อการพัฒนาเศรษฐกิจของ จ.สงขลา และ 5 จังหวัดภาคใต้ตอนล่าง โดยเบื้องต้นพบว่าจะมีการจ้างงานอย่างน้อย 20,000 คน เสมือนมีเมืองใหม่ย่อม ๆ เกิดขึ้นอีกเมืองหนึ่ง ซึ่ง ศอ.บต. ให้ความสําคัญอย่างมากกับการมีส่วนร่วมของประชาชน เพื่อร่วมกันกําหนดทิศทางการพัฒนาไปพร้อมกัน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ศธ.ขอบคุณข้าราชการ เจ้าหน้าที่ และจิตอาสาทุกท่าน ที่ได้ร่วมให้บริการประชาชน และจัดพิธีถวายดอกไม้จันทน์ ในงานพระราชพิธีถวายพระเพลิงพระบรมศพฯ อย่างสมพระเกียรติ
วันศุกร์ที่ 27 ตุลาคม 2560
ศธ.ขอบคุณข้าราชการ เจ้าหน้าที่ และจิตอาสาทุกท่าน ที่ได้ร่วมให้บริการประชาชน และจัดพิธีถวายดอกไม้จันทน์ ในงานพระราชพิธีถวายพระเพลิงพระบรมศพฯ อย่างสมพระเกียรติ
รวมภาพ "พิธีถวายดอกไม้จันทน์ของประชาชน" ในงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร
เมื่อวันพฤหัสบดีที่26ตุลาคม2560ณซุ้มถวายดอกไม้จันทน์ บริเวณแยก จปร.และซุ้มถวายดอกไม้จันทน์ บริเวณสะพานมัฆวานรังสรรค์
นายประเสริฐ บุญเรือง รองปลัดกระทรวงศึกษาธิการกล่าวว่า ในฐานะที่ได้รับมอบหมายให้เป็นประธานคณะกรรมการดําเนินงานของกระทรวงศึกษาธิการ เพื่อรับผิดชอบการให้บริการแก่ประชาชนในด้านต่าง ๆ รวมทั้งรับผิดชอบเป็นผู้อํานวยการประจําซุ้มถวายดอกไม้จันทน์ทั้ง 2 ซุ้มขอขอบคุณในความร่วมมือร่วมใจของข้าราชการเจ้าหน้าที่ จิตอาสา และบุคลากรทุกท่าน ทุกสังกัดของกระทรวงศึกษาธิการทั้งในส่วนกลางและภูมิภาครวมทั้งหน่วยงานที่เกี่ยวข้องที่ได้ช่วยการทํางานร่วมกันในครั้งนี้ด้วยจิตอาสา
และแม้จะมีฝนตกหนักในบริเวณพิธี แต่จิตอาสาเจ้าหน้าที่ผู้รับผิดชอบทุกท่านยังคงทํางานให้บริการแก่ประชาชนอย่างเต็มกําลังทําให้การจัดพิธีถวายดอกไม้จันทน์ซึ่งกระทรวงศึกษาธิการรับผิดชอบทั้ง2ซุ้มเป็นไปด้วยความเรียบร้อยและสมพระเกียรติ
รัฐบาลไทย-ข่าวทำเนียบรัฐบาล-เลขาธิการ สผ. ชี้แจง โครงการโรงไฟฟ้าถ่านหินเทพา ของ กฟผ.
วันอังคารที่ 28 พฤศจิกายน 2560
เลขาธิการ สผ. ชี้แจง โครงการโรงไฟฟ้าถ่านหินเทพา ของ กฟผ.
เลขาธิการสํานักงานนโยบายและแผนทรัพยากรธรรมชาติและสิ่งแวดล้อม  ชี้แจงตามที่เครือข่ายคนสงขลา-ปัตตานีไม่เอาโรงไฟฟ้าถ่านหิน จะเดินเท้าไปแสดงจุดยืนคัดค้านโรงไฟฟ้าถ่านหินในการประชุมคณะรัฐมนตรีสัญจร ที่ จ.สงขลา
วันที่ 26 พฤศจิกายน 2560 นางรวีวรรณ ภูริเดช เลขาธิการสํานักงานนโยบายและแผนทรัพยากรธรรมชาติและสิ่งแวดล้อม (สผ.) กระทรวงทรัพยากรธรรมชาติและสิ่งแวดล้อม ชี้แจงตามที่เครือข่ายคนสงขลา-ปัตตานีไม่เอาโรงไฟฟ้าถ่านหิน จะเดินเท้าไปแสดงจุดยืนคัดค้านโรงไฟฟ้าถ่านหินในการประชุมคณะรัฐมนตรีสัญจร ที่ จ.สงขลา ในวันที่ 27-28 พ.ย. เพื่อร้องเรียนและขอคําชี้แจงต่อนายกรัฐมนตรีว่า ตลอด 3 ปีที่ผ่านมาชาวบ้านเทพาไปยื่นหนังสือที่กรุงเทพฯ หลายครั้ง ได้ส่งจดหมายไปยังส่วนราชการที่เกี่ยวข้องหรือแถลงการณ์มากว่า 100 ครั้ง แต่ไม่เคยได้พบนายกรัฐมนตรีหรือมีเสียงตอบรับใด ๆ และกระบวนการผ่านการพิจารณา EHIA ของโรงไฟฟ้าถ่านหินเทพา เป็นไปอย่างไม่ชอบธรรมจากคณะกรรมการชํานาญการและสํานักงานนโยบายและแผนทรัพยากรธรรมชาติและสิ่งแวดล้อม ซึ่งขณะนี้รอเข้าคณะกรรมการสิ่งแวดล้อมแห่งชาติ และใกล้จะเข้าสู่การพิจารณาของคณะรัฐมนตรีเพื่ออนุมัติในไม่กี่เดือนข้างหน้า
สํานักงานนโยบายและแผนทรัพยากรธรรมชาติและสิ่งแวดล้อม ขอชี้แจงข้อเท็จจริงว่า โครงการโรงไฟฟ้าถ่านหินเทพา ของการไฟฟ้าฝ่ายผลิตแห่งประเทศไทย (กฟผ.) เป็นโครงการตามแผน PDP 2015 ของกระทรวงพลังงาน ซึ่งเข้าข่ายต้องจัดทํารายงานการวิเคราะห์ผลกระทบสิ่งแวดล้อม สําหรับโครงการหรือกิจการที่อาจก่อให้เกิดผลกระทบต่อชุมชนอย่างรุนแรง ทั้งทางด้านคุณภาพสิ่งแวดล้อมทรัพยากรธรรมชาติและสุขภาพ (รายงาน EHIA) และเป็นโครงการของรัฐที่ต้องเสนอคณะรัฐมนตรีเพื่อพิจารณาอนุมัติโครงการ ซึ่งในการพิจารณารายงานฯ สผ. โดยคณะกรรมการผู้ชํานาญการพิจารณารายงานการวิเคราะห์ผลกระทบสิ่งแวดล้อม (คชก.) ได้พิจารณารายงานฯ และให้ความเห็นเป็นไปตามหลักวิชาการ ซึ่งความเห็นของ คชก. ไม่ใช่การอนุมัติโครงการ แต่จะใช้ประกอบการพิจารณาของคณะกรรมการสิ่งแวดล้อมแห่งชาติ (กก.วล.) เพื่อเสนอความเห็นประกอบการพิจารณาอนุมัติโครงการของคณะรัฐมนตรี
ทั้งนี้ คณะผู้ชํานาญการพิจารณารายงานการวิเคราะห์ผลกระทบสิ่งแวดล้อม (คชก.) ด้านโรงไฟฟ้าพลังความร้อน ได้พิจารณารายงานดังกล่าวรวมทั้งสิ้น 6 ครั้ง ซึ่งในการประชุมครั้งที่ 35/2560 เมื่อวันที่ 17 สิงหาคม 2560 คชก. ได้พิจารณารายงาน EHIA รวมทั้งหนังสือและประเด็นการคัดค้านโครงการ ของ 3 เครือข่าย (เครือข่ายประชาชนจังหวัดชายแดนภาคใต้ปกป้องสิทธิชุมชนและสิ่งแวดล้อมเพื่อสันติภาพ เครือข่ายคนสงขลาปัตตานีไม่เอาโรงไฟฟ้าถ่านหิน และเครือข่ายนักวิชาการภาคใต้คัดค้านโครงการโรงไฟฟ้าถ่านหิน) ประกอบการพิจารณารายงานฯ โดย กฟผ. ได้ชี้แจงประเด็นที่เกี่ยวข้องด้วยแล้ว โดยที่ประชุมได้มีมติเห็นว่ารายงานฯ มีข้อมูลครบถ้วนเพียงพอสําหรับการพิจารณาของคณะกรรมการสิ่งแวดล้อมแห่งชาติ (กก.วล.) โดยให้ กฟผ. รวบรวมข้อมูลในรายงานฯ และข้อมูลที่ได้ชี้แจงเพิ่มเติมทุกฉบับ รวมทั้งข้อมูลที่ปรับแก้ไขตามข้อคิดเห็นของ คชก. จัดทําเป็นรายงานฯ ฉบับสมบูรณ์ เสนอให้ สผ. ดําเนินการตามขั้นตอนที่กฎหมายกําหนดต่อไป
---------------------------------------------
รัฐบาลไทย-ข่าวทำเนียบรัฐบาล-รมว.ดิจิทัลฯ ร่วมการประชุม Citizen Feedback และการยกเลิกสำเนาเอกสารราชการ
วันศุกร์ที่ 4 พฤษภาคม 2561
รมว.ดิจิทัลฯ ร่วมการประชุม Citizen Feedback และการยกเลิกสําเนาเอกสารราชการ
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เข้าร่วม “การประชุมชี้แจงการดําเนินโครงการพัฒนาระบบการประเมินความพึงพอใจของประชาชนต่อการให้บริการของหน่วยงานภาครัฐ (Citizen Feedback) และการยกเลิกสําเนาเอกสารราชการ (No Copy)” โดยมี ดร.วิษณุ เครืองาม รองนายกรัฐมนตรี เป็นประธานการประชุม ซึ่งสํานักงานรัฐบาลอิเล็กทรอนิกส์ (องค์การมหาชน) หรือ สรอ. หน่วยงานในสังกัดกระทรวงดิจิทัลฯ ร่วมกับสํานักงานคณะกรรมการพัฒนาระบบราชการ (กพร.) จัดขึ้น โดยการประชุมฯดังกล่าว ถือเป็นการชี้แจงเพื่อให้ส่วนราชการตระหนักถึงความสําคัญของการดําเนินโครงการ และเป็นการยกระดับการอํานวยความสะดวกและพัฒนางานบริการภาครัฐที่สอดรับกับนโยบายระบบราชการ 4.0 ด้วยวิธีการทํางานแบบ เปิดกว้าง และเชื่อมโยงกัน (Open & Connected Government) โดยยึดประชาชนเป็นศูนย์กลาง (Citizen-centric government) ด้วยขีดสมรรถนะสูงและทันสมัย (Smart & high performance government) พร้อมทั้งสร้างนวัตกรรม และประยุกต์องค์ความรู้ในแบบสหสาขาวิชาเข้ามาใช้ในการทํางาน ทั้งนี้การดําเนินการในระยะต่อไปจะกําหนดให้หน่วยงานราชการเริ่มปักหมุดเพื่อระบุพิกัดของสถานที่ให้บริการบนระบบ ซึ่งคาดว่าจะมีการระบุตําแหน่งจุดให้บริการประชาชนประมาณ 40,000 จุดบริการทั่วประเทศ แล้วเสร็จภายในเดือนพฤษภาคมนี้ เมื่อวันที่ 3 พฤษภาคม 2561 ณ ตึกสันติไมตรี ทําเนียบรัฐบาล เขตดุสิต กรุงเทพฯ
*********************
รัฐบาลไทย-ข่าวทำเนียบรัฐบาล-กรมบัญชีกลางแจงการต่ออายุรับรองมาตรฐานการฟอกเลือดด้วยเครื่องไตเทียมในช่วงสถานการณ์โรคติดเชื้อไวรัสโคโรนา 2019 [กระทรวงการคลัง]
วันพฤหัสบดีที่ 16 เมษายน 2563
กรมบัญชีกลางแจงการต่ออายุรับรองมาตรฐานการฟอกเลือดด้วยเครื่องไตเทียมในช่วงสถานการณ์โรคติดเชื้อไวรัสโคโรนา 2019 [กระทรวงการคลัง]
กรมบัญชีกลางแจงการต่ออายุรับรองมาตรฐานการฟอกเลือดด้วยเครื่องไตเทียมในช่วงสถานการณ์โรคติดเชื้อไวรัสโคโรนา 2019
กรมบัญชีกลางแจงการต่ออายุรับรองมาตรฐานการรักษาพยาบาลโดยการฟอกเลือดด้วยเครื่องไตเทียม ในช่วงสถานการณ์โรคติดเชื้อไวรัสโคโรนา 2019 ยังสามารถดําเนินการต่ออายุได้ เพื่อความต่อเนื่องในการรักษาของผู้มีสิทธิและบุคคลในครอบครัวที่ป่วยด้วยโรคไตเรื้อรัง
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า เนื่องจากสถานการณ์การระบาดของโรคติดเชื้อไวรัสโคโรนา 2019 เป็นอุปสรรคต่อการตรวจเยี่ยมหน่วยไตเทียมเพื่อรับรองการต่ออายุการรับรองมาตรฐานให้แก่สถานพยาบาลของคณะอนุกรรมการตรวจรับรองมาตรฐานการรักษาโดยการฟอกเลือดด้วยเครื่องไตเทียม (ตรต.) ซึ่งตามหลักเกณฑ์เดิม หากสถานพยาบาลไม่ส่งใบรับรองการต่ออายุที่ออกให้โดย ตรต. จะชะลอการการจ่ายค่าฟอกเลือดด้วยเครื่องไตเทียม ซึ่งอาจส่งผลกระทบต่อการรักษาของผู้มีสิทธิและบุคคลในครอบครัวที่ป่วยด้วยโรคไตเรื้อรัง ทั้งนี้ เพื่อให้การรักษาเป็นไปอย่างต่อเนื่อง คงระดับมาตรฐานตามเกณฑ์ของ ตรต. และสามารถส่งเบิกจ่ายตรงการรักษาทดแทนโรคไตเรื้อรังประเภทฟอกเลือด (HD) ได้อย่างต่อเนื่อง กรมบัญชีกลางจึงกําหนดให้สถานพยาบาลที่ใบรับรองการต่ออายุการรับรองมาตรฐาน มีอายุเหลือไม่ถึง 6 เดือน ปฏิบัติตามนี้
1. ทําหนังสือแจ้งขอต่ออายุการรับรองกับสมาคมโรคไตเทียมแห่งประเทศไทย
2. ทําหนังสือแจ้งให้กรมบัญชีกลางทราบ พร้อมแนบเอกสารตามข้อ 1 และหนังสือการตอบรับการต่ออายุชั่วคราว โดยจัดส่งเอกสารเป็นไฟล์ PDF มาที่ lawcgd.kidney@gmail.com
“เมื่อดําเนินการตามข้อ 1 และ 2 แล้ว สถานพยาบาลจึงจะสามารถส่งเบิกค่าฟอกเลือดด้วยเครื่องไตเทียมได้ จนกว่า ตรต. จะดําเนินการตรวจเยี่ยมและพิจารณาต่อใบรับรองมาตรฐานตามหลักการที่สมาคมโรคไตแห่งประเทศไทยได้กําหนด โดยให้สถานพยาบาลปฏิบัติตามแนวทางข้างต้น จนกว่ากรมบัญชีกลางจะแจ้งให้สถานพยาบาลปฏิบัติตามแนวทางเดิม หากมีข้อสงสัย สามารถสอบถามรายละเอียดเพิ่มเติมได้ที่ กองสวัสดิการรักษาพยาบาล กรมบัญชีกลาง หมายเลข 02-127-7000 ต่อ 4614, 4441, 4355, 6852, 6854 หรือ Call center กรมบัญชีกลาง 02-270-6400 ในวัน เวลาราชการ” อธิบดีกรมบัญชีกลางกล่าว
รัฐบาลไทย-ข่าวทำเนียบรัฐบาล-บริษัท การบินไทย จำกัด (มหาชน) สนับสนุนภาครัฐรับคนไทยจากออสเตรเลีย และนิวซีแลนด์ กลับไทย
วันพฤหัสบดีที่ 23 เมษายน 2563
บริษัท การบินไทย จํากัด (มหาชน) สนับสนุนภาครัฐรับคนไทยจากออสเตรเลีย และนิวซีแลนด์ กลับไทย
นายจักรกฤศฏิ์ พาราพันธกุล รองประธานกรรมการ คนที่ 2 รักษาการแทนกรรมการผู้อํานวยการใหญ่ บริษัท การบินไทย จํากัด (มหาชน) กระทรวงคมนาคม กล่าวว่า จากสถานการณ์การแพร่ระบาดของโรคติดเชื้อไวรัส COVID-19
ประกอบกับประกาศสํานักงานการบินพลเรือนแห่งประเทศไทยห้ามอากาศยานทําการบินเข้าสู่ประเทศไทยเป็นการชั่วคราว ส่งผลให้มีชาวไทยในต่างประเทศและชาวต่างประเทศในไทยตกค้างเป็นจํานวนมาก เบื้องต้นบริษัท การบินไทย จํากัด (มหาชน) (บกท.) ได้ประสานงานกับกระทรวงการต่างประเทศ สถานเอกอัครราชทูตออสเตรเลีย ประจําประเทศไทย และสถานเอกอัครราชทูตนิวซีแลนด์ ประจําประเทศไทย จัดเที่ยวบินพิเศษเช่าเหมาลําเพื่อไปรับชาวไทยกลับสู่ประเทศไทย รวมถึงช่วยนําชาวออสเตรเลียและนิวซีแลนด์ กลับประเทศ ดังนี้
1. เส้นทาง ไป - กลับ กรุงเทพฯ - ซิดนีย์ เที่ยวไปวันที่ 25 เมษายน 2563 เที่ยวบินที่ ทีจี 475 เที่ยวกลับวันที่ 26 เมษายน 2563 เที่ยวบินที่ ทีจี 476
2. เส้นทาง ไป - กลับ กรุงเทพฯ - โอ๊คแลนด์ เที่ยวไปวันที่ 26 เมษายน 2563 เที่ยวบินที่ ทีจี 491 เที่ยวกลับ วันที่ 27 เมษายน 2563 เที่ยวบินที่ ทีจี 492
ทั้งนี้ ผู้เดินทางที่ประสงค์เดินทางกลับประเทศไทยต้องเป็นบุคคลสัญชาติไทย เมื่อเดินทางถึงประเทศไทยต้องยินยอมเข้ารับการกักตัวในพื้นที่ที่รัฐบาลไทยกําหนดเป็นเวลา 14 วัน (State Quarantine) ตามมาตรการของกระทรวงสาธารณสุข และศูนย์บริหารสถานการณ์ COVID-19 (ศบค.) พร้อมกันนี้ บกท. ได้เน้นย้ําให้ลูกเรือปฏิบัติตามมาตรการความปลอดภัยอย่างเคร่งครัดขณะปฏิบัติหน้าที่บนเที่ยวบิน อาทิ สวมชุดป้องกัน สวมหน้ากากอนามัยและถุงมือ รวมทั้งสังเกตอาการผู้โดยสารระหว่างเที่ยวบิน หลังจากที่เครื่องบินลงจอด บกท. จะทําการฉีดพ่นสเปรย์ฆ่าเชื้อโรคและทําความสะอาดแบบ Deep Cleaning ในอากาศยานลําดังกล่าวต่อไป
ภารกิจนี้เป็นอีกหนึ่งความภาคภูมิใจที่ บกท. ได้มีส่วนร่วมพาคนไทยกลับบ้าน โดยได้รับการประสานความร่วมมือเป็นอย่างดีจากกระทรวงการต่างประเทศ สถานเอกอัครราชทูตออสเตรเลีย ประจําประเทศไทย สถานเอกอัครราชทูตนิวซีแลนด์ ประจําประเทศไทย สถานเอกอัครราชทูต ณ กรุงแคนเบอร์รา สถานกงสุลใหญ่ ณ นครซิดนีย์ ประเทศออสเตรเลีย และสถานเอกอัครราชทูต ณ กรุงเวลลิงตัน ประเทศนิวซีแลนด์ นอกจากนี้ ในช่วงที่หยุดทําการบินชั่วคราว บกท. คงให้บริการเที่ยวบินขนส่งสินค้าเพื่อส่งเสริมการส่งออกและนําเข้าตามนโยบายของภาครัฐ ซึ่งนอกจากสร้างรายได้ให้แก่ บกท. แล้ว ยังเป็นการสนับสนุนการขนส่งผลิตผลทางการเกษตรเพื่อช่วยเหลือเกษตรกรไทยอีกด้วย
รัฐบาลไทย-ข่าวทำเนียบรัฐบาล-ออมสิน แจงโครงการสามล้อเอื้ออาทร ปล่อยกู้ถูกต้อง มีหลักฐานการรับเงินจริง
วันพุธที่ 21 พฤศจิกายน 2561
ออมสิน แจงโครงการสามล้อเอื้ออาทร ปล่อยกู้ถูกต้อง มีหลักฐานการรับเงินจริง
ตามที่สื่อมวลชนได้นําเสนอข่าวกรณีมีกลุ่มผู้ขับขี่สามล้อรับจ้างซึ่งเป็นสมาชิกสหกรณ์บริการจักรเพชรที่เข้าร่วมโครงการสามล้อเอื้ออาทร เข้าร้องเรียนกับมูลนิธิเพื่อผู้บริโภค โดยระบุว่าได้มีการทําสัญญาเงินกู้ไว้กับสหกรณ์บริการจักรเพชร
นางสาวจิราพร นุกิจรังสรรค์ รองผู้อํานวยการธนาคารออมสิน เปิดเผยว่า ตามที่สื่อมวลชนได้นําเสนอข่าวกรณีมีกลุ่มผู้ขับขี่สามล้อรับจ้างซึ่งเป็นสมาชิกสหกรณ์บริการจักรเพชรที่เข้าร่วมโครงการสามล้อเอื้ออาทร เข้าร้องเรียนกับมูลนิธิเพื่อผู้บริโภค โดยระบุว่าได้มีการทําสัญญาเงินกู้ไว้กับสหกรณ์บริการจักรเพชร เพื่อกู้ซื้อรถและชําระหนี้ตามที่ตกลงกับสหกรณ์ฯ แต่กลับถูกธนาคารออมสินฟ้องคดีนั้น ธนาคารขอชี้แจงว่า โครงการสามล้อเอื้ออาทร เป็นการปล่อยสินเชื่อตามนโยบายรัฐบาลเพื่อช่วยเหลือผู้มีรายได้น้อยให้มีคุณภาพชีวิตที่ดี มีเงินเพื่อนําไปลงทุนประกอบอาชีพ ด้วยการเปิดโอกาสให้ประชาชนได้มีรถสามล้อเป็นของตนเอง เพื่อให้สามารถประกอบอาชีพขับรถรับจ้างได้อย่างสุจริต ซึ่งเงินที่นําไปลงทุนประกอบอาชีพเป็นเงินกู้ที่ธนาคารออมสินให้กู้แก่สมาชิกของสหกรณ์แห่งนี้ตามหลักเกณฑ์เงื่อนไขการให้สินเชื่อของธนาคาร ตั้งแต่ขั้นตอนการให้สินเชื่อ การจ่ายเงินกู้ และเงื่อนไขการชําระหนี้ ซึ่งเปิดโอกาสให้สมาชิกสามารถชําระหนี้ผ่านสหกรณ์และให้สหกรณ์เป็นผู้รวบรวมนําส่งให้ธนาคาร
ทั้งนี้ ธนาคารฯ ยืนยันว่าได้จ่ายเงินกู้ตามสัญญาเต็มจํานวน โดยมีหลักฐานยืนยันการรับเงินกู้ครบถ้วนทุกราย ส่วนกรณีที่มูลนิธิเพื่อผู้บริโภคขอให้ธนาคารถอนฟ้องผู้เสียหายที่ทําสัญญากู้ยืมเงินกับธนาคารออมสินสาขาเยาวราช ในกรณีที่ยื่นฟ้องไปแล้ว และในส่วนที่ศาลมีคําพิพากษาให้งดการบังคับคดีเพื่อตรวจสอบข้อเท็จจริงที่เกิดขึ้นนั้น ธนาคารออมสินยินดีที่จะดําเนินการถอนฟ้อง หรืองดการบังคับคดีให้ในกรณีที่ลูกหนี้ซึ่งเป็นผู้ร้องเข้ามาปรับปรุงโครงสร้างหนี้ หรือดําเนินการชําระหนี้ปิดบัญชีเงินกู้ดังกล่าว
อย่างไรก็ตาม ลูกหนี้ที่ผิดนัดชําระหนี้หรือประสบปัญหา ไม่สามารถนําเงินมาชําระหนี้ตามเงื่อนไขสัญญาที่ทําไว้กับธนาคาร สามารถดําเนินการติดต่อกับธนาคารออมสินสาขาที่ใช้บริการสินเชื่อ เพื่อขอปรับปรุงโครงสร้างหนี้ได้ตลอดเวลา ไม่ว่าจะอยู่ในขั้นตอนใดของการดําเนินคดีหรือยังมิได้มีการดําเนินคดีก็ตาม